Beleiringen av Enerhodar

Beleiringen av Enerhodar var en militær aksjon og beleiring mellom russiske militære styrker og ukrainske militære styrker under Kherson offensiven i forbindelse med Russlands invasjon av Ukraina 2022 ved byen Enerhodar i Zaporizjzja oblast. Zaporozjzjya kjernekraftverk som generer mer enn en femtedel av elektrisitetsproduksjonen i Ukraina, ligger i Enerhodar, og også Zaporizjzja kraftverk som ligger i nærheten.

Beleiring 
28. februar annonsert Forsvarsdepartementet i Russland at de hadde inntatt byen Enerhodar og Zaporozjzjya kjernekraftverk. Men borgermesteren i Enerhodar, Dmytro Orlov, nektet for at byen og kraftverket hadde blitt inntatt. Lokale innbyggere barikaderte seinere veien til kraftverket og inngangen til byen, og tvang de russiske styrkene til vende om.

1. mars uttalte ukrainske tjenestemenn at russiske styrker hadde omringet byen, med en russisk konvoi på vei inn Enerhodar omkring klokken 14:00. Ifølge Orlov hadde byen vanskelig for å få tak i mat. Fra klokken 16:00 til 18:00 blokkerte en protest av lokale innbyggere russiske styrker fra å komme inn i byen.

Om morgenen 2. mars Orlov uttalte at russiske tropper igjen nærmere seg til byen. Demonstranter blokkerte igjen veiene; demonstranter bar ukrainske flagg og brukte søppelbiler som del av blokkeringene. Orlov fortalte Ukrinform at to personer ble skadet da russiske soldater skal ha kastet granater mot en flokk sivile. Rundt klokken 18:00 omfattet protestene to hundre innbyggere i tillegg til arbeidrer ved kraftverket. Rafael Grossi, generaldirektøren for Det internasjonale atomenergibyrået, uttalte at organisasjonen var blitt informert av russiske myndigheter om at russiske styrker hadde kontroll over området rundt atomkraftverket.

3. mars begynte russiske styrker å angripe kjernekraftverket. Russisk bombing førte til at en administrativ bygning og en av kraftverkets seks enheter tok fyr. En talsmann for kraftverket opplyste at den involverte reaktoren var under oppussing, men innholdt  kjernebrensel. Brannmennene klarte ikke å nærme seg ilden på grunn av kampene. Det internasjonale atomenergibyrået ble ikke gitt beskjed av Ukraina etter at et stort antall russisk tanks og infanteri hadde brudt igjennom dey ukraianske forsvaret. Både Det internasjonale atomenergibyrået og USAs energiminister Jennifer Granholm opplyst at det ikke var tegn til forhøyet strålingsnivå.

Om morgenen 4. mars fikk brannmenn tilgang til kraftverket og kunne slukke brannen. Seinere på morningen inntok russiske tropper kraftverket etter at det ble bekreftet at det ikke var noen endring i nivåer på stråling. Det russiske militære rykket så inn i Enerhodar og tok kontroll over den. Enerhodars ordfører sa at byen mistet varmeforsyningen som et resultat av slaget.

Etterspill 

Oleksandr Starukh, guvernøren i Zaporizjzja oblast, uttalte 5. mars at russiske styrker hadde forlatt byen etter å ha plyndret den, og situasjonen i byen var fullstendig under kontroll av lokale myndigheter. Men Orlov benektet rapporten og uttalte at russiske styrker fortsatt okkuperte områdene rundt byen og kraftverket, mens lokale myndigheter fortsatt styrer byen. Den ukrainske militære administrasjonen for de sørøstre områdene bekreftet 7. mars at Enerhodar var kontrollert ab russiske styrker.

6. mars uttalte Det internasjonale atomenergibyrået at russiske styrker blandet seg inn i driften av kraftverket. I uttalelsen stod det at «enhver handling av anleggsledelsen - inkludert tiltak knyttet til teknisk drift av de seks reaktorenhetene - krever forhåndsgodkjenning fra den russiske komandanten,». Videre stod det at «russiske styrker på stedet har slått av noen mobilnettverk og internett slik at pålitelig informasjon fra nettstedet ikke kan nås gjennom de normale kommunikasjonskanalene».

Referanser 

Slag i Ukraina
Beleiringer med deltagelse av Russland
Beleiringer med deltagelse av Ukraina
Den russisk-ukrainske krig
2022 i Ukraina
2022 i Russland
Konflikter i 2022